Diari Oficial de la Generalitat Valenciana


Sumari del DOGV 9340, del 16-05-2022 (2022/4036)

RESOLUCIÓ de 5 de maig de 2022, de la Conselleria d'Hisenda i Model Econòmic, per la qual s'autoritza la modificació de les dades de la línia de subvenció de concurrència competitiva S8392, «Ajudes a les accions de comunicació i formatives per a l'avanç en la transformació digital de col·lectius professionals», de l'annex de transferències i subvencions de capital del programa 121.71, Societat digital, de la Conselleria d'Innovació, Universitats, Ciència i Societat Digital. Expedient 21.001/22-051.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9340

Data del DOGV
:   16-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4036


Data del document
:   05-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 5 de maig de 2022, de la Conselleria d'Hisenda i Model Econòmic, per la qual s'autoritza la modificació de les dades de la línia de subvenció de concurrència competitiva S8392, «Ajudes a les accions de comunicació i formatives per a l'avanç en la transformació digital de col·lectius professionals», de l'annex de transferències i subvencions de capital del programa 121.71, Societat digital, de la Conselleria d'Innovació, Universitats, Ciència i Societat Digital. Expedient 21.001/22-051. [2022/4036]  
La Llei 8/2021, de 30 de desembre, de pressupostos de la Generalitat per a 2022, estableix dins del programa 121.71, Societat digital, en el capítol 7, la línia de concurrència competitiva S8392, «Ajudes a les accions de comunicació i formatives per a l'avanç en la transformació digital de col·lectius professionals», els beneficiaris de les quals són col·legis professionals o associacions professionals de la Comunitat Valenciana.  
La Resolució de 28 de desembre de 2021, de la Conselleria d'Innovació, Universitats, Ciència i Societat Digital, modifica el Pla estratègic de subvencions per al període 2020-2023, aprovat mitjançant la Resolució de 22 de juny de 2020, i canvia la denominació dels beneficiaris per la de «Col·legis professionals o associacions empresarials de la Comunitat Valenciana»  
La finalitat de les ajudes és promoure la formació especialitzada entre els col·lectius de professionals d'un ampli nombre de sectors, a través de col·legis professionals, associacions empresarials i associacions professionals, per tal que siguen ells els que desenvolupen la formació específica per als seus associats. Atés que la finalitat de la subvenció és poder facilitar la formació al major nombre de professionals possibles, independentment de la tipologia d'agrupació sota la qual es troben acollits, la Conselleria d'Innovació, Universitats, Ciència i Societat Digital proposa modificar les dades descriptives de la ja esmentada línia S8392, relatives als beneficiaris, que s'ajuste al Pla estratègic de subvencions, i afegir-hi les associacions empresarials.  
  
A l'efecte i en virtut del que es disposa en els articles 21 i 24 de la Llei 8/2021, de pressupostos de la Generalitat per a l'exercici 2022, i en l'article 10.1.b del Decret 77/2019, del Consell, aquesta Conselleria d'Hisenda i Model Econòmic adopta la següent resolució:  
  
Primer i únic  
Modificar, en l'annex de transferències i subvencions de capital del programa 121.71, Societat digital, les dades relatives als beneficiaris de la línia de concurrència competitiva S8392, «Ajudes a les accions de comunicació i formatives per a l'avanç en la transformació digital de col·lectius professionals», en els termes següents:  
  
Redacció actual: Redacció modificada:  
Beneficiaris previstos: col·legis professionals o associacions professionals de la Comunitat Valenciana. Beneficiaris previstos: col·legis professionals, associacions empresarials i associacions professionals de la Comunitat Valenciana.  
  
  
València, 5 de maig de 2022.- El conseller d'Hisenda i Model Econòmic: Vicent Soler i Marco.